151. löggjafarþing 2020–2021.

Þingskjal 1098 — 638. mál.

Fyrirspurn

til félags- og barnamálaráðherra um lífeyrisgreiðslur almannatrygginga.

Frá Guðmundi Inga Kristinssyni.

1.	Hver yrði kostnaður ríkissjóðs ef hætt yrði að skerða greiðslur vegna:

a.	eigin tekna lífeyrisþega í almannatryggingakerfinu,

b.	eigin atvinnutekna lífeyrisþega í almannatryggingakerfinu,

c.	eigin lífeyrissjóðstekna lífeyrisþega í almannatryggingakerfinu,

d.	eigin fjármagnstekna lífeyrisþega í almannatryggingakerfinu,

e.	annarra eigin tekna lífeyrisþega í almannatryggingakerfinu?

2.	Hver yrði kostnaður ríkissjóðs ef frítekjumark væri annars vegar 2.000.000 kr. á ári og hins vegar 3.000.000 kr. á ári við útreikning á tekjutryggingu, ellilífeyri, heimilisuppbót og framfærsluuppbót?

3.	Hver yrði kostnaður ríkissjóðs ef framfærsluuppbót yrði færð inn í tekjutryggingu?

Skriflegt svar óskast.